Minister veroordeel verkragting van 12-jarige | Netwerk24
08 Julie 2020 20:40
Volgens die polisie is die gr. 7-meisie verkrag nadat sy terug huis toe is om haar gesigsmasker, wat sy vergeet het, te gaan haal.
'n Seun (17) is in hegtenis geneem in verband met die voorval.
"Die meisie is glo deur die seun verkrag waar sy Maandag in die Mahohoho-omgewing in Donnybrook was," het kol. Thembeka Mbele, polisiewoordvoerder, gesê.
"Die seun verskyn eersdaags in die landdroshof in Ixopo op 'n aanklag van verkragting.
"Verkragting is 'n misdaad waarvan die skuldiges die swaarste straf verdien," het Motshekga Woensdag luidens 'n verklaring gesê.
"Hierdie verkragting van 'n leerling werp weer lig op die plaag van geslagsgeweld wat ons gemeenskappe uitmekaarskeur," het die minister gesê.
"Ons loof die vinnige optrede van die polisie in Donnybrook met die inhegtenisneming van die 17-jarige verdagte en die erns waarmee die saak gehanteer word."